### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. september 2021 har vedtaget Magistratens foranstående indstilling af 30. august 2021.

### Resumé

Dette lokalplanforslag med tilhørende kommuneplantillæg gælder for et område beliggende mellem motorvejsudfletningen ved [adresse], [adresse] og [adresse]. Lokalplanområdet, der er ca. 21 ha. stort, var ved planens udarbejdelse privat ejet og beliggende i både byzone og landzone, som ved planens vedtagelse overføres landzone til byzone.

Den private bygherre Hørkram A/S, ønsker at udvide sin erhvervsvirksomhed ved [adresse], Hørning for at sikre den fremtidige drift. Det nye byggeri vil afskærme støjende aktiviteter internt i området, og adgangsvejene til området vil sikres bedre gennem et nyt kryds ved [adresse] længere mod vest.

Lokalplanforslaget er i overensstemmelse med kommuneplanens mål, men ikke bestemmelsen i rammen hvad angår højde.de konkrete rammer. Derfor ledsages lokalplanen af et kommuneplantillæg, der muliggør forøgelse af byggehøjde fra 12 til 15 meter.

Lokalplanen fremlægges som en kategori B-plan med en offentlighedsfase på 8 uger, hvilket betyder, at hvis der ikke indkommer væsentlige indsigelser, vil planen blive endeligt vedtaget efter beføjelse af Teknik og Miljø uden politisk behandling.

### Indstilling

Det indstilles:

At 1) forslag til lokalplan nr. 1155 godkendes til offentlig fremlæggelse,

At 2) forslag til Tillæg nr. 100 til Kommuneplan 2017 godkendes til offentlig fremlæggelse.

### Sagens forløb

26-08-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 30-08-2021 Magistraten
Fremsendes til [adresse] med bemærkning, at Magistraten i mødet den 30. august 2021 anbefaler, at byrådet tiltræder Magistratsafdelingen for Teknik og Miljøs indstilling af 19. august 2021.
 15-09-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 15. september 2021 har vedtaget Magistratens foranstående indstilling af 30. august 2021.